ריצ'רד סימונס

ריצ'רד סימונס (נולד מילטון טייגל סימונס, באנגלית: Milton Teagle Simmons; ב-12 ביולי 1948) הוא מדריך כושר גופני וידוען אמריקאי המקדם תוכניות כושר להרזיה. המוּכרת ביותר מבין תוכניות אלו היא "Sweatin' to the Oldies" - סדרה לפעילות אירובית בת חמישה חלקים שיצאה בוידאו וב-DVD. סימונס ידוע באופן ההגשה שלו ואופיו האקסצנטרי והמוחצן. בנוסף, סימונס כתב לפחות 12 ספרים, והוציא יותר מ-40 קלטות ותקליטורי DVD. 

סימונס החל את הקריירה שלו בפתיחה של חדר כושר בבוורלי הילס שבקליפורניה, והפך מפורסם דרך הופעותיו בטלוויזיה וקו המוצרים שלו. אישיותו המוחצנת הפכה אותו לאייקון תרבות וגררה הייחסויות פארודיות רבות, וכמו כן הוא אורח פופולרי בתוכניות אירוח.

אודותיו
סימונס נולד בניו אורלינס, לואיזיאנה שבארצות הברית להורים אנשי עסקים בתחום הבידור. הוא חונך כקתולי וסבל בילדותו מהשמנת יתר חולנית, ושקל מעל ל-120 קילו. לאחר שסיים תואר ראשון באומנות עבר לניו יורק שם עבד במגוון עבודות, בין השאר בתעשיית הפרסום, כמלצר ואף בחברות קוסמטיקה שונות ובכללן "רבלון". 

בשנות ה-70 עבר ללוס אנג'לס והחל לעסוק במסעדנות כמארח ('Maître d) בבוורלי הילס. במקביל החל להתעניין בכושר גופני והשיל כמחצית ממשקלו. בהמשך פתח בעיר חדר כושר משלו תחת השם "The Anatomy Asylum", מקום שהתמקד בפעילות גופנית לצד תזונה נכונה ובו פעלה גם מסעדה בסגנון בר סלטים. 

עם הצלחת מועדון הכושר שלו שבהמשך שונה שמו ל-"Slimmons" החל סימונס לקבל תשומת לב תקשורתית והוא הופיע בתוכניות אירוח רבות כמו אלו של דייוויד לטרמן וג'יי לנו, גילם את דמותו בקומדיות מצבים שונות, השתתף בתוכניות כמו "של מי השורה הזאת בכלל?", הפך אורח קבוע בתוכניתו של הווארד סטרן והופיע בפרסומות.

סימונס מתגורר לבדו בהוליווד. הוא מעיד על עצמו כאדם ללא חברים רבים, "אין לי הרבה להציע לאדם אחד, יש לי הרבה להציע להרבה אנשים". למרות שספקולציות על נטיותיו המיניות עולות באופן תדיר בשיח אודותיו, הוא עצמו מעולם לא התייחס לנושא באופן פומבי.

התבודדות
החל מפברואר 2014 סימונס לא נראה בציבור והפסיק לצאת מביתו. הוא הפסיק להתקשר ולשלוח מכתבים, וסגר את מכון הכושר שלו. במרץ 2016, אף הועלו תאוריות שהוא מוחזק בביתו נגד רצונו. בתגובה, ריצ'רד ריאיון קולי בתוכנית "Today show" המכחיש את השמועות. בפברואר 2017, פודקאסט בשם Missing Richard Simmons החל לחקור מדוע ריצ'רד עזב את החיים הציבורים בצורה כל כך חדה.

קישורים חיצוניים

 

 
 ריצ'רד סימונס, בערוץ הדיאטה והכושר של AOL

הערות שוליים

מדריכי כושר
מחברי ספרי עיון אמריקאים
סופרים אמריקאים
שדרני רדיו וטלוויזיה אמריקאים
אנשי עסקים יהודים אמריקאים
ארצות הברית: אישים בספורט
בוגרי אוניברסיטת המדינה של פלורידה
בוגרי אוניברסיטת שפילד
אמריקאים שנולדו ב-1948